Urang Tuha Nang Kuat
Oleh:-Ahmad Zakaria Afam-, Balangan (rjaka97@yahoo.co.id)
Di tangah laut ada sabuah kapal nang hibak panumpangnya, pas malam turun hujang sing labatan lawan angin sing liwar daras nya dan galumbang sing tinggian.
Lalu ae kapal ne taambung-ambung, pas anak raja paling halus nang bangaran pangeran Adum tagugur pada kapal. Urang di kapal ne abut dah wan raja ne liwar pusang nya, jadi jar raja “Siapa nang kawa manulung anakku ku angkat jadi abdiku dan kubari duit dan amas 10 karung”.
Padahal di kapal tu banyak nang jagau, tapi kadada juwa nang wani manajuni nya. Kada lawas timbul ada nang tajun dan kawa mambawa naik pangeran Adum tu, lalu ae baampikan urang sabarataan imbah malihat nang manulung te urang tuha nang baumur 72 tahun.
Jadi ujar raja “Salamat kai lah, pian kuangkat jadi abdiku dan amas lawan duit nang 10 karung ne gasan pian”. Lalu bapandir ae si kai tadi “Hadang dahulu, aku kada mancari duit lawan amas kada?” Lalu jar raja “Ai kanapa kai, kurang kah?” Jar kai “Kada, tapi aku handak batakun dahulu, siapa nang munjuung (manunjul) aku tadi, aku nampar nya”
bjn_Latn bjn_Latn bjn_Latn bjn_Latn bjn_Latn bjn_Latn